WGE ประเดิมโรดโชว์ออนไลน์ 16 ต.ค. ชูจุดแข็งผู้นำรับเหมาฯครบวงจร พร้อมเทรด SET ปีนี้
บริษัท เวล เกรด เอ็นจิเนียริ่ง จำกัด (มหาชน) WGE มีแผนจ …
12 ต.ค. 2563

บริษัท เวล เกรด เอ็นจิเนียริ่ง จำกัด (มหาชน) WGE มีแผนจะเข้าระดมทุนในตลาดหลักทรัพย์แห่งประเทศไทย (SET) ในเร็วๆนี้ โดย WGE เป็นผู้ให้บริการรับเหมาแบบครบวงจร และเป็นหนึ่งในผู้นำในธุรกิจผู้ให้บริการรับเหมาก่อสร้างอาคาร และสิ่งปลูกสร้างประเภทต่างๆ ทั้งงานภาครัฐและเอกชน อาทิ คอนโดมิเนียมแนวราบและแนวสูง โรงพยาบาล อาคารสำนักงาน ซึ่งครอบคลุมถึงงานวิศวกรรมโยธา งานระบบวิศวกรรมประกอบอาคารและงานภูมิสถาปัตย์ รวมไปถึงงานก่อสร้างงานระบบสาธารณูปโภคตามแบบที่ลูกค้ากำหนด ซึ่งกลุ่มลูกค้ากระจายทั่วประเทศ
ทั้งนี้ นายเกรียงศักดิ์ บัวนุ่ม ประธานกรรมการบริหาร WGE พร้อมด้วยนายสัมฤทธิ์ชัย ตั้งหะรัฐ กรรมการผู้จัดการ บริษัท คันทรี่ กรุ๊ป แอ๊ดไวเซอรี่ จำกัด  ในฐานะที่ปรึกษาทางการเงินในการเข้าจดทะเบียนในตลาดหุ้นไทยจะเข้าร่วมในงานโรดโชว์บนแพลตฟอร์มออนไลน์ เพื่อแนะนำภาพรวมของการดำเนินธุรกิจ กลยุทธ์การเติบโต และแผนขยายการลงทุนในอนาคตให้แก่นักลงทุนที่สนใจ ภายในวันศุกร์ ที่ 16 ตุลาคม 2563 เวลา 14.00 – 15.30 น.เป็นต้นไป
สำหรับผู้ที่สนใจหุ้น IPO สามารถเข้าฟังทางระบบออนไลน์ได้ที่ Facebook Live : WellGraded
